User:Shafeekaaine/sandbox

ஜூரோங் உயர்நிலைப் பள்ளி பள்ளியின் நோக்கம்: ● குறிக்கோளுடன் கற்பது ● ஆர்வத்துடன் சேவையாற்றுவது ● உளப்பூர்வமாக தலைமையேற்பது பள்ளியின் பண்புகள்: ● விசுவாசம் ● கடின உழைப்பு ● நேர்மை ● அன்பு ஜூரோங் உயர்நிலைப் பள்ளி, சிங்கப்பூரில் தாமான் ஜூரோங்கில் உள்ள ஓர் அரசு உயர்நிலைப் பள்ளியாகும். சமுதாயத் தலைவர்களின் வேண்டுகோளை ஏற்று, முன்னாள் பிரதமர் லீ குவான் யூ அவர்கள் ஜூரோங்கில் 1963 ஆம் ஆண்டு ஓர் ஒருங்கிணைந்த உயர்நிலைப் பள்ளியை நிறுவினார். அது பின்னர் ஜூரோங் உயர்நிலைப் பள்ளி என பெயர் மாற்றம் கண்டது. தற்போது ஜூரோங் உயர்நிலைப்பள்ளி, 31 யுவான் சிங்க் சாலையில் அமைந்துள்ளது. கூடைப்பந்து மற்றும் கைப்பந்து – பள்ளியின் பிரதான விளையாட்டுகளாக உள்ளன. 1970 ல் இருந்து இப்பள்ளி தேசிய அளவில் இவ்விளையாட்டுகளில் வெற்றி பெற்று வருகின்றது. தற்போது, ஜூரோங் உயர்நிலைப் பள்ளி கூடைப்பந்து விளையாட்டின் தேசிய ஏற்பாட்டாளராக உள்ளது. பள்ளி முழுவதும் கம்பியில்லா இணையக் கட்டமைப்பு வசதி செய்யப்பட்டு தகவல் தொழில்நுட்பத்தைப் பயன்படுத்தி கற்பிக்கும் வசதியைக் கொண்டுள்ளது. இவ்வசதி எதிர்காலப் பள்ளி என்ற அம்சத்துக்கு உறுதுணையாக இருக்கும். தற்போது, இப்பள்ளியில் தொடங்கப்பட்டுள்ள, ஊடகவியல் துறை, சிங்கப்பூரின் மின்னியல் ஊடகத்துறை வளர்ச்சிக்கு இப்பள்ளி மாணவர்கள் பங்காற்ற வழிவகுத்துள்ளது. பல விருது பெற்ற தயாரிப்புகளையும் மற்றும் மாணவ நட்சத்திரங்களையும் நாட்டிற்கு வழங்கியுள்ளது. நட்சத்திரங்களில் குறிப்பிடத் தக்கவர்கள் திரு. தௌஃபிக் பத்திஷா மற்றும் திரு. மார்க் லீ ஆகியோர் ஆவர். சமீபத்தில், ஓர் எதிர்காலப் பள்ளியாகத் தெரிவு செய்யப்பட்டுள்ளது, ஜூரோங் உயர்நிலைப்பள்ளி. இது நாட்டில் உள்ள ஒரு சில பள்ளிகளுக்கு மட்டுமே வழங்கப்பட்டுள்ள வாய்ப்பாகும். இதன் மூலம் இப்பள்ளி மாணவர்கள் தகவல் தொழில் நுட்ப நிறுவனங்களின் உதவியுடன் தொழில் நுட்பத்தைப் பயன்படுத்திச் சிறப்பாகக் கல்வி கற்க முடியும்.

தாய்மொழித் துறையின் முக்கியக் குறிக்கோள்கள்: ஒவ்வொரு மாணவரையும் மாறிவரும் போட்டித்தன்மை மிக்க உலகில் ஈடுகொடுத்து வாழும் வகையில் தாய்மொழியில் சிறந்து விளங்கச் செய்வதுடன் பாரம்பரியத்தையும் பண்பாட்டையும் போற்றுபவர்களாகவும் திகழச் செய்வது, மாணவர்களின் ஆற்றலை மேம்படுத்த அவர்களைத் தேசிய அளவில் பல்வேறு போட்டிகளில் கலந்து கொள்ளச் செய்வது, மாணவர்களைப் பல்வேறு கலை, இலக்கிய போட்டிகளில் கலந்து கொள்ளச் செய்வது உள்ளிட்டவை தமிழ்த்துறையின் குறிக்கோள்களாகும்.

ஆங்கில மொழி மற்றும் இலக்கியத் துறையின் முக்கியக் குறிக்கோள்கள்: ஆங்கில மொழித்துறை மாணவர்கள் ஆங்கிலப் பாடத்தில் சிறந்து விளங்குவதுடன், வெளியுலகில் மொழியைத் திறம்படப் பயன்படுத்துவதற்கும் பயிற்றுவிக்கிறது. கற்பித்தலில் பல்வேறு புத்தாக்க முறைகளைப் பயன்படுத்துவதன் வழி, மாணவர்கள் 21 ஆம் நூற்றாண்டுத் திறன்களைக் கற்று வருகிறார்கள்.. சிங்கப்பூரின் ஜூரோங் வட்டாரத்தில் அமைந்து, புகழ்பெற்ற எதிர்காலப் பள்ளியாகச் செயல்படுகிறது, ஜுரோங் உயர்நிலைப் பள்ளி.

ஜூரோங் உயர்நிலைப் பள்ளி JURONG SECONDARY SCHOOL SHAFEEKA AINE (ஷபிஃகா)